
Text rozhodnutia
Súd: Krajský súd Trnava Spisová značka: 3CoE/295/2012 Identifikačné číslo súdneho spisu: 2106202433 Dátum vydania rozhodnutia: 31. 03. 2015 Meno a priezvisko sudcu, VSÚ: JUDr. Janka Klčová ECLI: ECLI:SK:KSTT:2015:2106202433.2 Opravné uznesenie Krajský súd v Trnave v exekučnej veci oprávneného: POHOTOVOSŤ, s.r.o., IČO: 35 807 598, Bratislava, Pribinova 25, v konaní zastúpený advokátom: JUDr. Martin Máčaj, Pribinova 25, Bratislava a spoločnosťou: Fridrich Paľko, s.r.o., so sídlom: Grösslingova 4, Bratislava, IČO: 36 864 421, proti povinnému: Ing. U. G., nar. XX.XX.XXXX, bytom : Ul. X. A. XXXX/XX, J., exekúcii vedenej u súdneho exekútora JUDr. Rudolfa Krutého, Exekútorský úrad so sídlom v Bratislave, Záhradnícka č. 60, o vymoženie 888,27 Eur s príslušenstvom, o odvolaní oprávneného proti uzneseniu Okresného súdu Trnava pod č.k. 18Er/68/2006-38 zo dňa 27.02.2012, EX 182/2006, o vydaní opravného uznesenia, takto r o z h o d o l : Krajský súd v Trnave opravuje záhlavie uznesenia Krajského súdu v Trnave č.k. 3CoE/295/2012-70 zo dňa 21.03.2013 tak, že namiesto slov „ Mgr. Vladimíra Cipára, Exekútorský úrad so sídlom v Bratislave, Vazovova 9 “ má správne byť uvedené „JUDr. Rudolfa Krutého, Exekútorský úrad so sídlom v Bratislave, Záhradnícka č. 60,“. o d ô v o d n e n i e : Uznesením č.k. 3CoE/295/2012-70 zo dňa 21.03.2013 Krajský súd v Trnave ako odvolací súd potvrdil napadnuté uznesenie súdu prvého stupňa a návrh oprávneného na prerušenie konania zamietol. Podľa § 164 OSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 OSP ak nie je ďalej ustanovené inak, použijú sa na uznesenie primerane ustanovenia o rozsudku. V záhlaví uznesenia bolo nesprávne uvedené, že exekúcia je vedená súdnym exekútorom Mgr. Vladimírom Cipárom, Exekútorský úrad so sídlom v Bratislave, Vazovova 9, pričom správne malo byť uvedené, že je vedená súdnym exekútorom JUDr. Rudolfom Krutým, Exekútorský úrad so sídlom v Bratislave, Záhradnícka č. 60. Ide teda o zrejmú nesprávnosť v písaní. Z tohto dôvodu krajský súd s poukazom na citované zákonné ustanovenia vydal opravné uznesenie, ktorým uvedenú nesprávnosť opravil. Toto rozhodnutie prijal senát Krajského súdu v Trnave pomerom hlasov 3:0 (§ 3 ods. 9 zákona č. 757/2004 Z.z.). Poučenie: Proti tomuto uzneseniu odvolanie nie je prípustné.

